Diari Oficial de la Generalitat Valenciana


Sumari del DOGV 3841, del 21-09-2000 (2000/7552)

RESOLUCIÓ de 6 de setembre de 2000, del director general de l'Esport, per la qual es modifica la base 2.2.2 de l'Ordre de 31 de juliol de 2000, de la Conselleria de Cultura i Educació, per la qual es convoquen els XIX Jocs Esportius de la Comunitat Valenciana per a xiquets i jóvens en edat escolar i s'aproven les bases per les quals es regiran aquests.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3841

Data del DOGV
:   21-09-2000

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2000/7552


Data del document
:   06-09-2000

Organisme emissor
:   Conselleria de Cultura i Educació

Tipus de document
:   Resolució

Anàlisi jurídica

 Descriptors 

:   * esport
    * jove
    * xiquet
    * espectacle esportiu

RESOLUCIÓ de 6 de setembre de 2000, del director general de l'Esport, per la qual es modifica la base 2.2.2 de l'Ordre de 31 de juliol de 2000, de la Conselleria de Cultura i Educació, per la qual es convoquen els XIX Jocs Esportius de la Comunitat Valenciana per a xiquets i jóvens en edat escolar i s'aproven les bases per les quals es regiran aquests. [2000/M7552]
  
L'Ordre de 31 de juliol de 2000 (DOGV núm. 3.817, de 18 d'agost de 2000), de la Conselleria de Cultura i Educació convoca els XIX Jocs Esportius de la Comunitat Valenciana per a xiquets i jóvens en edat escolar i s'aproven les bases per les quals es regiran aquests.
  
La disposició final primera de la citada ordre autoritza el director general de l'Esport a modificar les bases que se citen en l'annex adjunt a l'ordre, quan les circumstàncies així ho aconsellen per a l'adequat desenrotllament i organització de l'activitat.
  
D'acord amb l'anteriorment exposat, resolc:
  
Article únic
  
Modificar la base 2.2.2 Comissions Tècniques Provincials d'Alacant, Castelló i València en els següents termes:
  
On diu:
  
«... actuant com a presidents de les mateixes els caps de la Secció d'Esports de cada Direcció Territorial.»;
  
Ha de dir:
  
«... actuant com a presidents de les mateixes un funcionari de la Secció d'Esports que serà designat pel director/a territorial de Cultura i Educació respectiu.»
  
De conformitat amb allò que s'ha establit en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 8, 14 i 46 de la Llei Reguladora de la Jurisdicció Contenciosa Administrativa, la present resolució, que posa fi a la via administrativa, podrà ser recorreguda potestativament en reposició, o bé cabrà plantejar directament recurs contenciós administratiu, en els terminis i davant dels òrgans que s'indiquen a continuació:
  
a) El recurs de reposició haurà d'interposar-se davant del conseller de Cultura i Educació, en el termini d'un mes a comptar des de l'endemà de la seua notificació.
  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana, en el termini de dos mesos a comptar des de l'endemà de la seua notificació.